Apele Române trebuie să se mute urgent din imobilul pentru care se plătesc 54.000 de euro lunar, insistă ministra Mediului. "Acea chirie este o sfidare"
Faptul că Administrația Națională Apele Române stă într-un sediu închiriat cu 54.000 de euro pe lună a deranjat-o la culme pe ministra Mediului, Diana Buzoianu. Aceasta spune că o astfel de chirie reprezintă „de fapt o imagine a unei risipe mai largi în această autoritate,” dar și „o sfidare”. Buzoianu susține acum că instituția trebuie să își găsească, în termen de două luni, un nou sediu, pentru că atunci expiră și contractul uriaș de închiriere.